| *Cupido alcetas* |
| --- |
| Cópula de *Cupido alcetas* |
| Clasificación científica |
| 

|  |  |
| --- | --- |
| Reino: | Animalia |
| Clase: | Insecta |
| Orde: | Lepidoptera |
| Suborde: | Glossata |
| Infraorde: | Heteroneura |
| Superfamilia: | Papilionoidea |
| Familia: | Lycaenidae |
| Subfamilia: | Polyommatinae |
| Xénero: | '**Cupido'** |
| Especie: | ''***C. alcetas''*** |

 |
| Nome binomial |
| '**Cupido alcetas'**(Hoffmannsegg, 1804) |
| Sinonimia |
| * *Everes alcetas*
* *Papilio coretas* Ochsenheimer, 1808
 |

A ***Cupido alcetas*** é unha especie de bolboreta da familia Lycaenidae.

Etimoloxía
----------

O nome específico *alcetas* refírese a Ἄλκηστις (*Alcestis*), princesa da mitoloxía grega, filla de Pelias, rei de Iolco.

Distribución
------------

Foi descrita en Austria por Johann Centurius Hoffmannsegg en 1804, pero a súa distribución é máis ampla, xa que habita zonas do sur de Europa, Turquía, Urais e sur de Siberia até Casaquistán. En España, pode atoparse en Cataluña, Aragón, Navarra, Galicia e León.

Hábitat
-------

A *Cupido alcetas* vive en pastos floridos, zonas de matogueira e áreas húmidas, e en claros de bosque, nun rango de altitude entre os 50 e os 1200 m.

Descrición
----------

*Cupido alcetas* presenta unha envergadura de 26-32 mm. O anverso das ás é azul ou añil nos machos, pero pardo nas femias, como sucede con outros licénidos. O bordo alar é negro cunha franxa branca. O reverso das ás é dun gris pálido, cunha serie de puntos negros rodeados de azul claro. En ocasións hai unha única mancha laranxa que non alcanza o punto negro marxinal. Xunto ao ángulo caudal frecuentemente hai unha cola moi pequena e estreita. É similar a especies como *Everes argiades* e *Celastrina argiolus*.

Bioloxía
--------

Os adultos voan entre maio e setembro. Dependendo da súa localización, a especie pode xerar dúas ou tres xeracións anuais (en maio–xuño, xullo–agosto e en rexións cálidas tamén a finais de setembro). As larvas aliméntanse de follas e inflorescencias de varias leguminosas, como *Coronilla varia*, *Galega officinalis*, *Trifolium* spp. *Vicia* spp. *Medicago lupulina* e *Securigera* *varia*. As larvas son mirmecófilas e desenvólvense xunto a formigas do xénero *Formica*.

Notas
-----

1. 1 2
2. 1 2 3 4 5 6 7  Львовский А.Л. Моргун Д.В. 2007. Булавоусые чешуекрылые Восточной Европы. Москва: КМК. ISBN 978-5-87317-362-4. p. 230
3. 1 2 3  Tolman, Tom & Richard Lewington. 1997. *Butterflies of Britain and Europe. Field Guide.* Londres: Collins. ISBN 0-00-219992-0.
4. ↑  "Fauna europaea". Arquivado dende o orixinal o 19 de outubro de 2013. Consultado o 08 de setembro de 2023.
5. 1 2 3 4 5  Eurobutterflies.com
6. 1 2  Simon Coombes Captain's European Butterfly Guide Arquivado 22 de xullo de 2019 en Wayback Machine.
7. ↑
8. 1 2  Pieris.ch

Véxase tamén
------------

### Ligazóns externas

* *Cupido alcetas* na páxina web do lepidopterista Markku Savela
* Paolo Mazzei, Daniel Morel, Raniero Panfili Moths and Butterflies of Europe and North Africa
* Lepiforum.de

|  |  |
| --- | --- |
| Identificadores taxonómicos | 
* BioLib: 51432
* Dyntaxa: 201135
* EOL: 4048515
* EUNIS: 90604
* FE: 441124
* FE-New: ID
* GBIF: 7985111
* iNaturalist: 464280
* NCBI: 876058
* TAXREF: 219794

 |

|  |  |
| --- | --- |
| Identificadores | 
* UMLS: C3062579

 |